Tarkastuspöytäkirja 

Varistonniityn päiväkoti		
Niittäjäntie 13 B		
01660 Vantaa		

		
		
Aika	25.05. ja 4.6.2007	
		
Läsnä	25.5.07 päiväkodin varajohtaja, terveysinsinöörit Tapio Valtanen ja Paula Hänninen
4.6.07 Paula Hänninen	
		
Asia	Tarkastus	
		
Selostus	Terveysinsinöörit Tapio Valtanen ja Paula Hänninen tekivät tarkastuksen 25.5. ja 4.6.2007 Varistonniityn päiväkotiin os. Niittäjäntie 13 B 01660 Vantaa, terveyshaittaepäilyn johdosta. Henkilökunta on havainnut ajoittain kellarimaista hajua pienten lasten puolella. Henkilökunnalla ja lapsilla esiintyy oireita. Asia on tullut vireille päiväkodin henkilökunnan tekemän tarkastuspyynnön johdosta.

Kohteessa tehtiin työntekijähaastattelu, aistinvarainen tarkastus sekä suuntaa-antavia materiaalien pintakosteuden tunnistuksia (Gann). Tarkastettavana kohteena oli pienten leikki- ja lepohuone nro 59. Aamulla 4.6 tehdyn käynnin tarkoituksena oli aistinvaraisesti arvioida pineten puolen sisäilmaa, koska henkilökunnan mukaan kellarimaista hajua esiintyy yleensä aamuisin ovien oltua yön kiinni.

Vantaan kaupungin Tilakeskus on teettänyt Novorite Oy:llä 10.5.2007 oireilutilojen terveyshaittaselvityksen sekä ASB-yhtiöiltä rakennuksen alustatilaselvityksen 25.5.2007. Salaojien ja sadevesiviemärien kuntotutkimus on tehty joulukuussa 2006. Tilakeskus on tehnyt toimenpidesuunnitelman 18.6.2007 tehtävistä terveyshaittaselvityksistä ja korjaustoimenpiteistä

Havainnot	Tarkastus hetkellä huoneen nro 59 sisäilma oli tunkkainen. Lattian ja seinän pinnoilta pintakosteusilmaisimella  mitattaessa ei saatu kohonneita arvoja. 

Huoneen nro 59 ulkonurkkauksessa olevan sängyn pohjalevy otettiin irti, jotta voitiin nähdä mahdolliset vauriot pinnoilla. Silmin havaittavia kosteusvaurioita ei ollut  havaittavissa, mutta lattian päällä oli runsaasti pölyä (kuva).  

Aamulla 4.6 ei aistinvaraisesti havaittu kellarimaista hajua pienten puolella. 	
		
Toimenpiteet	Tilakeskuksen tekemässä toimenpidesuunnitelmassa 18.6.2007 on 
selvitetty tulevat korjaustoimenpiteet ja jatkotutkimukset aikatauluineen: 

•	Huoneissa nro 59 ja 61 tehdään rakenteellisia korjauksia ja lisätutkimuksia
•	rakennuksen salaojitus ja sadevesiviemäröinti korjataan kokonaisuudessaan
•	rakennuspohja kuivatetaan
•	alapohjarakenne tiivistetään
•	alustatila puhdistetaan ja maarakenteet kunnostetaan
•	piha peruskorjataan
•	ilmanvaihtojärjestelmän toimintaan kiinnitetään huomiota
•	vesikaton räystäskourut ja syöksytorvet korjataan
•	muiden tilojen kunto kartoitetaan terveyshaittaepäilyjen perusteella

Ympäristökeskukselle tulee ilmoittaa jatkotutkimusten tuloksista ja mahdollisista muutoksista korjaussuunnitelmaan. Tarvittaessa ympäristökeskus tekee kohteeseen tarkastuksia ja ottaa näytteitä.	

	Tapio Valtanen                                                           Paula Hänninen	
	terveysinsinööri                                                          terveysinsinööri	

		
Jakelu	Mikko Krohn, Tilakeskus
Pekka Wallenius, Tilakeskus	

	
Huone nro 59, sängyn alusta